b'\n_START_ARTICLE_\nArvydas Malcys\n_START_PARAGRAPH_\nArvydas Malcys (g. 1957 m. vasario 22 d. Kaune) \xe2\x80\x93 Lietuvos kompozitorius, violon\xc4\x8delininkas.\n_START_SECTION_\nBiografija\n_START_PARAGRAPH_\n1975 m. baig\xc4\x97 Kauno Juozo Gruod\xc5\xbeio konservatorij\xc4\x85. Baig\xc4\x97 Lietuvos muzikos akademij\xc4\x85 1980 m. - prof. Domo Svirskio violon\xc4\x8del\xc4\x97s klas\xc4\x99, 1989 m. - prof. Vytauto Lauru\xc5\xa1o kompozicijos klas\xc4\x99._NEWLINE_Nuo 1979 m. dirba Lietuvos nacionaliniame simfoniniame orkestre. 1991\xe2\x80\x931997 m. grie\xc5\xbe\xc4\x97 \xc5\xa0v. Kristoforo kameriniame orkestre, 1995\xe2\x80\x932000 m. \xe2\x80\x93 Vilniaus naujosios muzikos ansamblyje. Su ansambliu ir orkestrais koncertavo daugelyje \xc5\xa1ali\xc5\xb3._NEWLINE_Arvydas Malcys yra Lietuvos kompozitori\xc5\xb3 s\xc4\x85jungos ir Lietuvos muzik\xc5\xb3 s\xc4\x85jungos narys._NEWLINE_Arvydo Malcio opusai buvo atliekami tarptautiniuose Lietuvos ir u\xc5\xbesienio muzikos festivaliuose "Gaida", "Jauna muzika" , "I\xc5\xa1 arti" , Gento \xc5\xa1iuolaikin\xc4\x97s muzikos festivalyje (1999), Ravenos festivalyje (2002), Tarptautiniame kompozitori\xc5\xb3 reviu Belgrade (2003, 2004), ISCM pasaulio muzikos dienose Liublianoje (2003), "Sinfonia Baltica" Rygoje (2001, 2004), Kremliaus kal\xc4\x97din\xc4\x97s muzikos festivalyje Maskvoje (2007), "XXI am\xc5\xbeiaus perspektyvos" Jerevane (2007), "Europos Kal\xc4\x97dose" Rygoje (2008), "Two Days and Two Nights of New Music" Odesoje (2009, 2010, 2012), "Europa-Azija" Kazan\xc4\x97je (2009), "Kiev Music Fest" (2009, 2010), "Kammermusikfest Lockenhaus" (2010), \xe2\x80\x9eAktualios muzikos galerija\xe2\x80\x9c Maskvoje (2011), "Gogolfest" Kijeve (2012), forume "Euro-Mediterranean Music Expo" Kipre (2012), Jurijaus Ba\xc5\xa1meto festivalyje Maskvoje (2013), Schleswig-Holstein muzikos festivalyje (2013) taip pat koncertuose daugiau kaip trisde\xc5\xa1imtyje Europos, Azijos, \xc5\xa0iaur\xc4\x97s ir Piet\xc5\xb3 Amerikos \xc5\xa1ali\xc5\xb3._NEWLINE_2004 metais tarptautiniame kompozitori\xc5\xb3 konkurse "Sinfonia Baltica" Rygoje autorius laim\xc4\x97jo tre\xc4\x8di\xc4\x85j\xc4\x85 premij\xc4\x85 u\xc5\xbe k\xc5\xabrin\xc4\xaf "Vir\xc5\xa1 m\xc5\xabs\xc5\xb3 tik dangus" simfoniniam orkestrui, 2005 m. Juozo Karoso kompozicijos konkurse - pirm\xc4\x85j\xc4\x85 premij\xc4\x85 u\xc5\xbe Koncert\xc4\x85 fortepijonui ir kameriniam orkestrui, 2006 m. kompozitori\xc5\xb3 konkurse "Mozart 250" Maskvoje - Dirigento priz\xc4\x85 u\xc5\xbe kompozicij\xc4\x85 "In memoriam" stygini\xc5\xb3 orkestrui, 2008 m. Juozo Karoso kompozicijos konkurse - pirm\xc4\x85j\xc4\x85 premij\xc4\x85 u\xc5\xbe k\xc5\xabrin\xc4\xaf "Saxchord" tenoro saksofonui ir stygini\xc5\xb3 kvartetui; 2007 m. kompozicija "Cantus sirenum" peln\xc4\x97 antr\xc4\x85 viet\xc4\x85 Tarptautinio Haifos fleitos festivalio konkurse. 2009 m. k\xc5\xabrinys "Narcizas" laim\xc4\x97jo atrank\xc4\x85 \xc4\xaf privalom\xc4\x85 program\xc4\x85 tarptautiniame Max Rostal altist\xc5\xb3 konkurse Berlyne 2009 m. Kompozitorius yra i\xc5\xa1leid\xc4\x99s devynis autorinius CD.'